Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu:
Iisraeli riik on rajatud Piiblile ja selle igavik kindlustatakse
vaid oskuse kaudu kasutada Taaveti mõõka.
President Rivlin usub, et Iraan tõhustab tegevust
Iisraeli poliitika suhtes nii Süürias kui Liibanonis.
Prantsuse rahandusminister: erimehhanism,
mis lubab Euroopa firmadel vältida USA Iraani-vastaseid sanktsioone,
allkirjastatakse lähipäevil,
vaatamata USA hoiatustele majandustagajärgede eest.
Peaminister Netanyahu rõhutas,
et tema raudne juhtprintsiip, mis põhineb mineviku õppetundidel,
nõuab, et Iisraeli riik ja rahvas suudaksid end omal jõul kaitsta.
Visiidil Gush Etzioni asundusblokki toonitas Netanyahu,
et see printsiip realiseerub praktikas kõigi ohtude vastu.
Raudne printsiip, mis mind täna juhib
seoses ajaloos ja holokaustis kogetuga,
kui olime tuulte ajada ega suutnud end kaitsta
ja meid tapeti kohutaval kombel,
on see, et peame suutma end ise iga ohu vastu kaitsta.
See printsiip juhendab jätkuvalt meie praktilisi samme.
Lisaks ütles Netanyahu,
et kuigi diplomaatilised liidud aitavad juudiriigi kaitsevõimele kaasa,
on Iisraeli riigi igavik rajatud Piiblile
ja see kindlustatakse vaid oskusega kasutada Taaveti mõõka.
Diplomaatilised liidud aitavad ja toetavad meie võimeid,
kuid nad ei asenda meie võimet
end ise kaitsta.
Usun raamatute raamatut (Piiblit)
ja pean seda üleskutseks tegevusele,
et iga põlvkond teeks kõikvõimaliku Iisraeli igaviku tagamiseks.
Tean, et ilma oskuseta käsitleda Taaveti mõõka
meid poleks siin.
Seepärast teeme kõik, mis vaja, kindlustamaks oma siinolekut.
Peaminister käis Gush Etzioni Netiv ha'Avoti rajoonis
pärast korraldust eraldada kümneid miljoneid seekleid
sinna alalise elurajooni ehitamiseks.
Otsus tehti vastuseks mitmele palestiinlaste terrorirünnakule
iisraellaste vastu.
Enne lahkumist külastas Netanyahu iidset Üksikut tamme,
mis sümboliseerib tema sõnul Iisraelimaa lunastamist.
Üksik tamm Gush Etzionis sümboliseerib asustamist,
Iisraelimaa lunastamist Iisraeli südamaal.
Ta juured on sügaval ja oksad sirutuvad taevasse.
Keegi ei juuri Iisraeli rahvast välja. See puu on igaveseks.
On oluline märkida, et erinevalt juudi asundustest Läänekaldal,
eksisteeris Gush Etzioni asundusblokk enne Iisraeli riigi rajamist.
Neli asundust loodi 1940. a-te algul 1920. a-il ostetud maadele,
kuid need hävitati Iisraeli Iseseisvussõjas 1948. a,
kui Jordaania Araabia leegion neid alu vallutada püüdis.
Kui Iisrael piirkonnas 1967. a,
pärast Kuue päeva sõda taas kontrolli haaras,
taastati neli hävitatud asundust koos 16 teisega,
kus täna elab 70 000 iisraellast.
Hiljuti erru läinud IDF peastaabiülem Gadi Eisenkot väitis,
et Iraani käepikendusele Hezbollah'le teevad jätkuvalt meelehärmi
Iisraeli edusammud rühmituse katsete vastu
tõhustada oma sõjavõimet juudiriigi ründamiseks.
Intervjuus Riikliku Julgeolekuuuringute Instituudi esimehe Amos Yadliniga,
rõhutas Iisraeli armee endine ülem, et kolm peamist komponenti,
mis viimastel aastatel Hezbollah' vaenuplaane õõnestasid,
olid piirialuste tunnelite hävitamine,
Liibanoni suunduvate täppisraketisaadetiste peatamine
ning rühmituse ja Iraani võitlejate katsete takistamine
Süüria Golanil Iisraeli piiri ääres kanda kinnitada.
Lisaks ütles Eisenkot, et sanktsioonid Iraani vastu,
kes on Hezbollah' peamine sponsor,
on kahandanud rühmituse domineerivat positsiooni Liibanonis.
Samuti Riikliku Julgeolekuuuringute Instituudi konverentsil kõnelenud
president Rivlin usub, et Iraan tõhustab tegevust
Iisraeli poliitika suhtes nii Süürias kui Liibanonis.
Usun, et Iraan tõhustab tegevust
Iisraeli poliitika vastu põhjas,
nii Süürias kui Liibanonis.
Iraani väljakutse pole vaid põhjas,
vaid see on seotud ka diplomaatiaga maailmas.
Iraani pidevad katsed ballistiliste rakettide valdkonnas
on muutunud tüliõunaks Iraani suhetes EL riikidega,
isegi nendega, kes toetavad dialoogi Iraaniga.
Süüria peaminister Imad Khamis
teatas koos Iraani asepresidendi Eshaq Jahangiriga,
et allkirjastati mitu teineteisemõistmise memorandumit,
sihiga tõhustada kahepoolseid kaubandus- ja majandussuhteid.
Ühisel pressionverentsil kuulutas Süüria peaminister,
et allkirjastatud lepingud on ajalooline faas tulevases koostöös.
See on ajalooline faas unikaalses koostöös
pika majanduslepinguga,
mis hõlmab mitmeid tööstus-, põllumajandus-, teenuste,
taristu-, nafta-, energia- ja teisi valdkondi.
Iraani asepresident aga lubas Islamivabariigi jätkuvat toetust
Assadi režiimile
ja kuulutas võitu terrorismi üle Süürias ka Iraani võiduks.
Toetame Süüriat ülesehitusfaasis,
nagu oleme teinud seda
ka võitluses terrorismiga.
Iraan peab võitu terrorismi üle Süürias
võiduks ka enda jaoks.
Süüria amentike teatel hõlmasid lepped muuhulgas hariduse,
eluaseme, avalike tööde, raudteede, investeeringute ja teisi valdkondi,
kuid täpsemaid detaile ei avaldatud.
Damaskuse ja Teherani leping sõlmiti päev pärast seda,
kui Briti välisminister Lähis-Ida ja Põhja-Aafrika küsimustes
õhutas Iraagi valitsust distantseeruma majandussõltuvusest Iraanist.
Kuigi minister Alistar Burt tunnistas,
et unistus Iraani mõjuta Iraagist on fantaasiarikas, rõhutas ta siiski,
et Iraagil pole puudu ressurssidest ja riik suudab sõltumatuks saada.
Samal ajal püüab Inglismaa koos EL partenritega
luua finantsmehhanismi,
mis lubaks Euroopa firmadel Iraaniga jätkuvalt äri ajada,
vaatamata karmidele sanktsioonidele, mis USA hiljuti Iraani vastu taastas.
Televiseeritud raadiointervjuus ütles Prantsuse rahandusminister Le Maire,
et mainitud eriotstarbeline meede allkirjastatakse lähipäevil.
Loome lähipäevil Suurbritannia, Saksamaa ja Prantsusmaaga
sõltumatu Euroopa rahandusinstantsi. Leping sõlmitakse lähipäevil,
et saaksime tänu sellele sõltumatule rahandusinstitutsioonile
jätkata kaubavahetust Iraaniga ka siis, kui USA seda ei taha.
Vastuseks Prantsusmaa ja teiste EL ametnike vastavatele avaldustele
hoiatas USA EL-i,
et USA Iraani-sanktsioonide vältimiskatsed
tähendavad Euroopa firmadele karme trahve ja karistusi.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri